คุณคะรบกวนปรึกษาคะ มีอาการหูอื้อข้างขวาหลังตื่นนอน บ่ายๆก็หายเองไปพบแพทย์หู คอ จมูกบอกไม่มีอะไรผิดปกติ บอกเป็นภูมิแภ้ให้ยาทานกับพ่นจมูกก็ไม่ดีขึ้นรักษาอยู่ 2 เดือน เลยไปศิริราชตรวจการได้ยินก็ปกติแพทย์บอกให้ล้างจมูก ทำอยู่ 1 เดือนไม่หาย เผอิญเป็นไข้หวัด 3 สัปดาห์อาการหูอื้อหายเองแต่มีเสมหะ คัดจมูก น้ำมูกไหลแทน พออาการหวัดหายก็หูอื้อข้างขวาเหมือนเดิมคะ รบกวนปรึกษาว่าต่องทำไงคะ ขอบคะ
สวัสดีค่ะ อาการหูอื้อ เกิดได้จากหลายสาเหตุ ได้แก่ การบาดเจ็บของหูชั้นกลาง, การติดเชื้อที่หูชั้นกลาง, การติดเชื้อหวัดจนทำให้หูชั้นกลางอักเสบ, การเป็นโรคภูมิแพ้ที่ลุกลามทำให้มีผลต่อหูชั้นกลาง, ขี้หูตัน, อายุที่เพิ่มขึ้น, การเปลี่ยนแปลงของความกดอากาศ (การขึ้นเครื่องบิน), การได้ยาบางชนิด เป็นต้นจากที่เล่ามา อาจมีทั้งโรคภูมิแพ้ และโรคหวัดที่ทำให้เกิดอาการหูอื้อนะคะแนะนำ ให้ดูแลสุขภาพโดยรวม เพื่อให้ร่างกายค่อยๆฟื้นฟูนะคะ ได้แก่ รับประทานอาหารที่มีประโยชน์ ดื่มน้ำเปล่า 2-3ลิตรต่อวัน หากมีอาการคัดจมูกร่วมด้วยสามารถใช้ยาแก้แพ้บรรเทาอาการ หลีกเลี่ยงการสัมผัสฝุ่นละออง หากออกนอกบ้าน แนะนำให้ใช้หน้ากากอนามัยร่วมด้วยค่ะหากปรับเปลี่ยนพฤติกรรมดังกล่าวแล้วไม่ดีขึ้น แนะนำไปพบแพทย์เพื่อตรวจดูอาการอีกทีนะคะ